Tenk Községi Önkormányzat Képviselő-testületének

2/2012. (II.3.) önkormányzati rendelete

A gyermekvédelem helyi szabályozásáról

Tenk Község Önkormányzatának Képviselő-testülete, a gyermekek védelméről és a gyámügyi igazgatásról szóló, 1997. évi XXXI. törvény (a továbbiakban: Gyvt.) 18. § (1) *b)* pontjában, a 21. § (1) és (3) bekezdésében, 29. § (1)–(2) bekezdésében, 32. § (1) bekezdés *d)* pontjában, 131. § (1) bekezdésében, 137. § (1) bekezdésében és a 162.§ (5) bekezdésében kapott felhatalmazás alapján, az önkormányzat által a gyermekek részére nyújtható pénzbeli és természetbeni ellátásokról, illetve az önkormányzat által biztosított, személyes gondoskodást nyújtó ellátásokról az alábbi rendeletet alkotja:

A rendelet célja, hatálya, ellátási formák

**1. §**

A rendelet célja, hogy a Gyvt. által megállapított, a gyermekek védelmét szolgáló ellátási formák alkalmazásához – a helyi sajátosságokat figyelem bevéve – a feltételrendszert és eljárásokat szabályozza.

**2. §**

A gyermekek védelmét az önkormányzat pénzbeli, természetbeni, illetve személyes gondoskodást nyújtó gyermekjóléti alapellátásokkal biztosítja az alábbiak szerint:

*a)[[1]](#footnote-1)* *hatályon kívül helyezve*

*b)* személyes gondoskodást nyújtó gyermekjóléti alapellátások: gyermekek napközbeni ellátása érdekében, működtetett napköziotthonos óvoda.

Pénzbeli és természetbeni ellátások

**Rendkívüli gyermekvédelmi támogatás**

**3. §[[2]](#footnote-2)**

*Hatályon kívül helyezve*

**4. §[[3]](#footnote-3)**

*Hatályon kívül helyezve*

**Óvodáztatási támogatás**

**5. §**

Annak a rendszeres gyermekvédelmi kedvezményben részesülő gyermeknek a szülője részére, aki a három-, illetve négyéves gyermekét beíratta az óvodába, továbbá gondoskodik gyermeke rendszeres óvodába járatásáról, és akinek rendszeres gyermekvédelmi kedvezményre való jogosultsága fennáll, a gyermek óvodai beíratását követően első alkalommal folyósításra kerülő pénzbeli támogatás helyett, az Önkormányzat az óvodáztatási támogatást első alkalommal pénzbeli támogatás formájában nyújtja.

**Természetben nyújtott ellátások**

**6. §[[4]](#footnote-4)**

*Hatályon kívül helyezve*

A pénzbeli és természetbeni ellátások eljárási szabályai

**7. §**

(1) Az e rendeletben szabályozott, pénzbeli és természetbeni ellátások megállapítása iránti kérelmet, szóban vagy írásban, az önkormányzat hivatalánál terjesztheti elő a szülő vagy más törvényes képviselő. A szóban előterjesztett kérelemről jegyzőkönyvet kell felvenni.

(2)[[5]](#footnote-5) *Hatályon kívül helyezve*

(3)[[6]](#footnote-6) *Hatályon kívül helyezve*

**8. §[[7]](#footnote-7)**

Személyes gondoskodást nyújtó ellátások

**9. §**

Tenk Község Önkormányzata a következő gyermekjóléti alapellátásokat biztosítja:

- Gyermekek napközben ellátása keretében:

a./ Napköziotthonos Óvoda

b./[[8]](#footnote-8)*Hatályon kívül helyezve*

**Gyermekek napközbeni ellátása**

**10. §[[9]](#footnote-9)**

A gyermekek napközbeni ellátásának megszervezése a köznevelésről szóló 2011.CXC. évi törvény hatálya alá tartozó óvodában történik.

**11. §[[10]](#footnote-10)**

 **Térítési díj**

(1) Az óvodai ellátás keretében biztosított ellátások közül, az étkeztetésért kell térítési díjat fizetni.

(2) A gyermekek napközbeni ellátása keretében biztosított étkeztetések intézményi térítési díjának mértékét külön rendelet tartalmazza.

Az intézményi térítési díj alapján, a személyi térítési díjat, az intézmény vezetője állapítja meg, s erről az ellátás igénybevételét megelőzően értesíti a kötelezettet.

(3) A gyermekétkeztetésért járó személyi térítési díjat a szülői felügyeleti jogot gyakorló szülő vagy más törvényes képviselő, egy havi időtartamra előre, tárgyhó 10. napjáig köteles megfizetni.
Ha az adott hónapra fizetendő térítési díj összege kevesebb, mint a már befizetett összeg, úgy a többletet a következő fizetés alkalmával be kell számítani; amennyiben az igénybevétel megszűnik, úgy a fennmaradó összeg visszafizetésre kerül.

(4) A polgármester –átruházott hatáskörben-, egyéni rászorultság alapján, az intézményvezető által megállapított személyi térítési díjat, legfeljebb 50%-kal csökkentheti, ha térítési díj fizetésére kötelezett családjában az egy főre jutó havi jövedelem nem éri el az öregségi nyugdíj mindenkori legkisebb összegének másfélszeresét, és a teljes összegű személyi térítési díj megfizetése a család létfenntartását veszélyeztetné.

(5) A polgármester- –átruházott hatáskörben-, a személyi térítési díj megfizetése alól mentesítheti a kötelezettet (elengedheti a díjat), amennyiben a gyermekek napközbeni ellátásának igénybevételére, védelembe vételi eljárás során kötelezték a szülőt vagy más törvényes képviselőt, s a (4) bekezdésben foglalt feltételek fennállnak.

(6) Az (5) bekezdésben foglalt esetben a jövedelem számításánál irányadó időszak a havonta mérhető jövedelmeknél 1 hónap, egyéb jövedelmeknél 1 év. Az egy főre jutó jövedelem megállapításánál a Gyvt. 19. § (4) bekezdésében foglaltakat kell alkalmazni.

Záró rendelkezések

**12. §**

(1) Ez a rendelet 2012. március 1. napján lép hatályba.

(2) A rendelet 1. számú mellékletében megállapított intézményi térítési díjak alapján kiszámított személyi térítési díjat, első ízben 2012. március 1. napjától kell a kötelezettnek megfizetni, ezen időpontig az új személyi térítési díj összegéről, az intézményvezetők kötelesek tájékoztatni a kötelezetteket.

(3) E rendeletben nem szabályozott kérdésekben a Gyvt., továbbá a személyes gondoskodást nyújtó gyermekjóléti alapellátások és gyermekvédelmi szakellátások térítési díjáról és az igénylésükhöz felhasználható bizonyítékokról szóló, 328/2011. (XII. 29.) Korm. rendelet, valamint a gyámhatóságokról, valamint a gyermekvédelmi és gyámügyi eljárásról szóló 149/1997. (IX. 10.) Korm. rendeletben foglaltakat kell alkalmazni.

(4) A rendelet hatályba lépésével egyidejűleg, hatályát vesztik, Tenk Községi Önkormányzat Képviselő-testületének, a gyermekvédelem helyi szabályozásáról szóló, 14/2004.(IV.19.) önkormányzati rendelet és az azt módosító: 14/2005./ XII. 7. /, 3/2006. / II. 10./ önkormányzati rendeletek.

Tenk, 2012. február 1.

|  |  |
| --- | --- |
|  |  |
|  |  |
| Szopkó Tamás | Dányiné Szórád Ibolya |
| polgármester | jegyző |

Egységes szerkezetbe foglalva:
2014. január 7.

Dányiné Szórád Ibolya

 jegyző

*1. számú melléklet 2/2012.(II.3.) önkormányzati rendelethez[[11]](#footnote-11)*

1. Hatályon kívül helyezte: Módosította: 14/2013.(XII.20.), 3.§. (1), hatálytalan: 2014. január 1. [↑](#footnote-ref-1)
2. Hatályon kívül helyezte: Módosította: 14/2013.(XII.20.), 3.§. (1), hatálytalan: 2014. január 1. [↑](#footnote-ref-2)
3. Hatályon kívül helyezte: Módosította: 14/2013.(XII.20.) 3.§. (1), hatálytalan: 2014. január 1. [↑](#footnote-ref-3)
4. Hatályon kívül helyezte: Módosította: 14/2013.(XII.20.) 3.§. (1), hatálytalan: 2014. január 1 [↑](#footnote-ref-4)
5. Hatályon kívül helyezte: Módosította: 14/2013.(XII.20.) 3.§. (1), hatálytalan: 2014. január 1 [↑](#footnote-ref-5)
6. Hatályon kívül helyezte: Módosította: 14/2013.(XII.20.) 3.§. (1), hatálytalan: 2014. január 1 [↑](#footnote-ref-6)
7. Hatályon kívül helyezte: Módosította: 14/2013.(XII.20.) 3.§. (1), hatálytalan: 2014. január 1 [↑](#footnote-ref-7)
8. Hatályon kívül helyezte: Módosította: 14/2013.(XII.20.) 3.§. (1), hatálytalan: 2014. január 1 [↑](#footnote-ref-8)
9. Módosította: 14/2013.(XII.20.), 3.§. (2), hatályos: 2014. január 1. [↑](#footnote-ref-9)
10. Módosította: 14/2013.(XII.20.), 3.§. (3), hatályos: 2014. január 1. [↑](#footnote-ref-10)
11. Hatályon kívül helyezte: 16/2012.(IX.7.) 5.§.(2) Hatálytalan: 2012. november 1. [↑](#footnote-ref-11)